 REPUBLICA MOLDOVA

CONSILIUL MUNICIPAL CHIȘINĂU

PRIMARUL GENERAL AL MUNICIPIULUI CHIȘINĂU

****

**DIRECȚIA GENERALĂ ASISTENȚĂ SOCIALĂ ŞI SĂNĂTATE**

str. București, 53, municipiul Chişinău, Republica Moldova, MD-2012;

|  |
| --- |
| 03210560 |

tel/fax: (022) 223-459,[www.dgas.md](http://www.dgas.md),e-mail: [anticamera.dgass@gmail.com](mailto:anticamera.dgass@gmail.com)



\_\_\_\_\_\_\_\_\_\_\_\_\_\_ nr. \_\_\_\_\_\_\_\_\_\_\_

Primăria municipiului Chişinău

**ANUNŢ**

**privind organizarea consultărilor publice**

Direcţia generală asistenţă socială şi sănătate, iniţiază începând cu data de 26.03.2019, consultarea publică a proiectului de decizie **„Cu privire la aprobarea Regulamentului privind organizarea și funcționarea (achiziţionarea) Serviciului de plasament pentru persoane în vârstă şi persoane cu dizabilităţi**

**aflate în dificultate din municipiul Chişinău”**.

**Scopul proiectului este:** diversificarea platformei de servicii sociale cu specializare înaltă din municipiul Chișinău.

**Necesitatea elaborării şi adoptării proiectului de decizie este**: asigurarea intervenției imediate și impunerea aplicării unui șir de acțiuni specializate în scopul asigurării securității persoanei și depășirii situației de dificultate a acesteia.

**Prevederile de bază ale proiectului sunt:** modul de organizare și funcționare (achiziţionare) a Serviciului de plasament.

**Beneficiarii proiectului de decizie sunt:** persoanele în vârstă şi cu dizabilităţi (de la vîrsta de 18 ani), aflate în situație de dificultate, cu domiciliul legal în municipiul Chişinău, cetăţeni ai Republicii Moldova şi străinii specificaţi la art. 2 alin. (1) din Legea nr. 274 din 27 decembrie 2011 privind integrarea străinilor în Republica Moldova,care din cauza unor circumstanţe de natură fizică sau socială, au o capacitate scăzută de autodeservire, necesită supraveghere, asistare şi îngrijire specializată conform rezultatelor evaluării necesităților.

**Rezultatele scontate ca urmare a implementării deciziei supuse consultării publice sunt**:

a) asigurarea prestării serviciilor calitative de îngrijire, reabilitare, menţinerea capacităţilor funcţionale pentru facilitarea integrării sociale a persoanelor în vârstă şi cu dizabilităţi;

b) acordarea asistenţei socio-medicale în conformitate cu necesităţile speciale şi particularităţile individuale;

c) asigurarea accesibilității (24/24 ore) în regim de urgență a plasamentului beneficiarilor în baza mecanismului de referire.

**Impactul estimat al proiectului de decizie:** asigurarea protecţiei sociale a beneficiarilor pentru depăşirea situaţiei de dificultate prin îmbunătăţirea calităţii vieţii acestora și asigurarea incluziunii sociale.

**Proiectul de decizie este elaborat în conformitate cu legislaţia în vigoare:**

art. 26 alin. 4 din Legea Republicii Moldova nr. 123 din 18 iunie 2010 „Cu privire la serviciile sociale”, în temeiul art. 6 alin. (2), pct. 2), lit. b) și lit. c) din Legea Republicii Moldova nr. 136 din 17 iunie 2016 „Privind statutul municipiului Chișinău”, art. 14 alin.(2), lit. h), y) din Legea Republicii Moldova nr. 436-XVI din 28.12.2006 „Privind administrația publică locală”.

**Recomandările pe marginea proiectului de decizie supus consultării publice** pot fi expediate **până pe data de 05.04.2019**, pe adresa dnei Marina Buga: [marina.buga.dgas@cmc.md](mailto:marina.buga.dgas@cmc.md), [dgass@cmc.md](mailto:dgass@cmc.md), la numărul de telefon 022-227215 sau pe adresa str. Bucureşti nr. 53, secţia monitorizare, evaluare şi planificare strategică din cadrul DGASS.

**Proiectul deciziei** „Cu privire la aprobarea Regulamentului privind organizarea și funcționarea (achiziţionarea) Serviciului de plasament pentru persoane în vârstă şi persoane cu dizabilităţi aflate în dificultate din municipiul Chişinău” şi nota informativă sunt disponibile pe pagina web oficială a Primăriei municipiului Chișinău [**www.chisinau.md**](http://www.chisinau.md)**.**

Anexă - *9 file:*

1. *Nota informativă a Direcţiei;*
2. *Proiectul de decizie;*
3. *Proiectul Regulamentului.*

Şef interimar al Direcţiei                       Carolina OLARU

Ex: Marina Buga

Tel: 022-227215